jkorsvik/nowiki_second_scrape_merged huggingface dataset:
Vestbjerg

Vestbjerg er en drabantby til Aalborg, i Vendsyssel, i Aalborg kommune, Region Nordjylland, med 2 896 innbyggere i januar 2019. Vestbjerg ligger ca 11 km nord for Aalborg, og ligger nær morenejordbakken Hammer Bakker.


== Geografi og klima ==
Byen ligger ca 24 meter over havet. Gjennomsnittstemperaturen er 7,5°C, med gjennomsnitt i juli på 15,8°C som den varmeste måneden og -0,7°C i januar som den kaldeste måneden. Gjennomsnittlig nedbør 644 mm.


== Historie ==
Vestbjerg har vokst i perioder fra 1970-tallet, da det ble solgt tomter her i en sydvendt helling som ga gode solforhold. Dette fortsatte på 1980- og 1990-tallet, da nye tomter ble lagt ut for salg, og det ble bygd mange eneboliger her. 


== Vestbjerg i dag ==
Byen har en skole, Vestbjerg Skole, en idrettshall, et bibliotek og tre barnehager. Biblioteket ble lagt ned i 2010, og erstattet av en bokbuss. Det er flere mindre bedrifter her, og to dagligvarebutikker. Det er et bredt idrettstilbud her, med fotballag, badminton, tennis, håndball, gymnastikk, parkour, friidrett, petanque og volleyball. Det er også to speiderkorps i byen.


== Kjente personer fra Vestbjerg ==
Rasmus Poulsen, rapper kjent som Raske Penge
Christian Hjelm, musiker
Troels Malling, skuespiller
Claus Riis Østergaard, skuespiller


== Referanser ==


== Eksterne lenker ==
(da) Aalborg kommune
Artikkelen har ingen egenskaper for offisielle lenker i Wikidata
Frankie Edgar

Frank James Edgar (født 16. oktober 1981 i Toms River i New Jersey i USA) er en amerikansk MMA-utøver under kontrakt med UFC, der han stiller i vektklassen fjærvekt. Han var UFCs tittelholder i lettvekt fra 2010 til 2012.
På invitasjon av Tsjetsjenias leder Ramzan Kadyrov overvar Frankie Edgar som æresgjest et MMA-stevne i juni 2015 arrangert av Kadyrovs kampsport-organisasjon Akhmat. Som følge mottok Edgar kritikk for å legitimere en diktator anklaget for gjentatte tilfeller av brudd på menneskerettigheter.Etter seieren over Swanson ble Edgar gitt muligheten til å utfordre Max Holloway om UFCs mestertittel i fjærvekt i juli 2019. Med kortere rekkevidde og høyde ble Edgar et nummer for lett for regjerende mester Holloway, som kontrollerte kampen fra start til slutt med overlegen boksing. Med ett unntak ble Edgars gjentatte forsøk på nedrivninger effektivt forhindret av Holloway, som unngikk å bli påført skade ved det ene tilfellet Edgar klarte få ham ned på bakken.


== MMA-meritter ==


== Referanser ==


== Eksterne lenker ==
(en) Frankie Edgar – Sherdog
Ibiza-affæren

Ibiza-affæren var en skandale i østerriksk politikk som hadde sitt utspring i hendelser på Ibiza i 2017. Daværende leder i partiet Heinz-Christian Strache og partifellen Johann Gudenus ble lokket i en felle på ferieøya Ibiza. Strache som var visekansler og partileder, tilbød i et opptak fra 2017 statlige kontakter til en utenlandsk kvinne som oppga å være en velstående, mulig sponsor til partiet. Hun opplyste å være niesen til en russisk oligark, men det hele var en falsk forestilling. Videoen ble offentliggjort i pressen i mai 2019.
Samtalen mellom Strache og kvinnen dreide seg blant annet om skjulte valgkampdonasjoner til FPÖ, overtakelse av avisen Kronen Zeitung, og mulighetene til å endre redaksjonen til fordel for FPÖ. De snakket om en mulig endring av det østerrikske mediesystemet i retning av ønskene til Ungarns statsminiser Viktor Orbán og mulighetene for å få partidonasjoner uten å involvere Rechnungshof, Østerrikes riksrevisjon. Alt dette skulle skje mot mulige gjenytelser fra FPÖ i form av statlige oppdrag, dersom partiet vant valget i 2017.Strache og Gudenas måtte trekke seg fra sine politiske verv som følge av skandalen i 2019. Etter en kort overgangsregjering, ble regjeringen Brigitte Bierlein utnevnt i juni 2019, i påvente av et nytt valg til Nasjonalrådet høsten 2019.
Saken ble offentliggjort av Der Spiegel og Süddeutsche Zeitung 17. mai 2019. Strache ble i 2021 dømt til 15 måneders betinget fengsel for korrupsjon.


== Referanser ==
Iris Eliisa Rauskala

Iris Eliisa Rauskala (født 14. mars 1978 i Helsingfors) er en østerriksk samfunnsøkonom og politiker (partiløs). Hun ble 3. juni 2019 utnevnt som  Østerrikes minister for utdannelse, vitenskap og forskning, i regjeringen Brigitte Bierlein. Rauskala har finsk far og østerriksk mor. Familien flyttet til Østerrike da Iris Eliisa var fire og et halvt år gammel.Etter matura studerte hun i Innsbruck, der hun i 2006 tok en doktorgrad i sosial- og samfunnsøkonomi med utmerkelse. Deretter arbeidet hun i næringsdepartementet i Wien og gikk deretter til vitenskapsdepartementet. Etter et arbeidsopphold i Sveits kom hun tilbake til vitenskapsdepartementet som avdelingsleder (Präsidialsektion).Rauskala hadde i 2014 studieopphold ved INTOSAI Development Initiative (IDI) i Oslo.


== Referanser ==
Rachel Held Evans

Rachel Held Evans (født 8. juni 1981 fra Birmingham i Alabama i USA, død 4. mai 2019 i Nashville i Tennessee) var en amerikansk forfatter. Hun gav ut flere bøker, men ble først og fremst kjent i hjemlandet gjennom bloggen, Twitter og artikler i ulike aviser. Ut fra dette ble hun et samlingspunkt og symbol for progressive, unge kristne som søkte vekk fra evangelikal kristendom for å finne andre fellesskap. Det var særlig amerikanske, evangelikale kirkers motstand mot kvinnelige prester, homofiles rettigheter og naturvitenskap, samt den nære tilknytningen disse kirkene har til republikansk politikk som kjennetegnet det Evans argumenterte mot. Samtidig holdt hun fast i den kristne troen, og var ved sin død medlem av den episkopale kirke.


== Aktivitet på internett ==
Evans begynte å skrive på bloggen sin i 2008. Hun hadde i 2015 rundt 64 000 følgere på Twitter og 50 000 fans på Facebook.


== Forfatterskap ==
I 2008, samme år som hun begynte å skrive på bloggen sin, fikk hun kontrakt med forlaget Zondervan for å gi ut sin første bok. Dette ble boken Evolving in Monkey Town som senere ble utgitt på nytt med tittelen Faith Unraveled. Boken omhandler hennes indre reise gjennom tro og tvil og til tro igjen.Hennes neste bok var A Year Of Biblical Womanhood, der hun forsøkte å sette søkelys på kvinnesynet i evangelikal kristendom gjennom å leve etter Bibelens forskrifter for kvinner et helt år. Boken kom på bestselgerlisten til New York Times i kategorien «E-Book Nonfiction»-bok, samtidig som «LifeWay», en av de største kristne bokhandlerkjedene i USA, ikke tok inn boken, angivelig på grunn av bruken av ordet «vagina».Searching for Sunday kom ut i 2015. Denne boken beskriver hvordan hun vandret ut og inn av ulike kirker og i 20-årene og begynnelsen av 30-årene. Etter hennes død i 2019 kom boken på bestselgerlisten til New York Times.Hennes siste bok var Inspired, der hun gjennfortalte ulike fortellinger fra Bibelen.


=== Utgivelser ===
Evans, Rachel Held (2010). Evolving in Monkey Town: How a Girl Who Knew All the Answers Learned to Ask the Questions. Zondervan. ISBN 978-0310293996. , utgitt igjen som Evans, Rachel Held (2014). Faith Unraveled: How a Girl Who Knew All the Answers Learned to Ask Questions. Zondervan. ISBN 978-0310339168. 
Evans, Rachel Held (2012). A Year of Biblical Womanhood: How a Liberated Woman Found Herself Sitting on Her Roof, Covering Her Head, and Calling Her Husband Master. Thomas Nelson. s. 352. ISBN 978-1595553676. 
Evans, Rachel Held (2015). Searching for Sunday: Loving, Leaving, and Finding the Church. Thomas Nelson. ISBN 978-0718022129. 
Evans, Rachel Held (2018). Inspired: Slaying Giants, Walking on Water, and Loving the Bible Again. Thomas Nelson, Inc. ISBN 9781400211074. 


== Referanser ==


== Eksterne lenker ==
Nettside
Halldóra Geirharðsdóttir

Halldóra Geirharðsdóttir (født 12. august 1968) er en islandsk skuespiller. I 2018 ble hun nominert til European Film Awards for «beste skuespillerinne» for hennes rolle i Kvinne på krigsstien (islandsk originaltittel: Kona fer í stríð).


== Filmografi i utvalg ==
Djeveløya, Friðrik Þór Friðriksson, 1996
Sofies siste stikk, Ari Kristinsson, 1997
Málmhaus, Ragnar Bragason, 2013
Om hester og menn, Benedikt Erlingsson, 2013
Fangar, Ragnar Bragason, 2017
Kvinne på krigsstien, Benedikt Erlingsson, 2018


== Referanser ==


== Eksterne lenker ==
(en) Halldóra Geirharðsdóttir på Internet Movie Database 
(da) Halldóra Geirharðsdóttir på Filmdatabasen 
(fr) Halldóra Geirharðsdóttir på Allociné 
(en) Halldóra Geirharðsdóttir hos The Movie Database
Ko Sukorn

Ko Sukorn eller Ko Sukon eller Mu Ko er en øy i Andaman-Havet i Palian i Satun i Thailand. Ordene sukon og mu betyr 'gris'. Øyen har en befolkning på rundt 3000.


== Referanser ==
Concerto

Concerto (originaltittel: I've Always Loved You) er et amerikansk drama fra 1946 regissert av Frank Borzage. 


== Referanser ==


== Eksterne lenker ==
(en) Concerto på Internet Movie Database 
(no) Concerto hos Filmfront 
(sv) Concerto i Svensk Filmdatabas 
(en) Concerto på AllMovie 
(en) Concerto på Rotten Tomatoes
Becke Moui

Becke Moui er en by i Saint David Parish i Grenada. Den ligger ved kysten på sørsiden av øya.


== Referanser ==
Alexander Watson (historiker)

Alexander Watson (født 12. juli 1979 er en britisk historiker, forfatter og professor. Han har utgitt to bøker, som omhandler Storbritannia og Sentral-Europa under første verdenskrig. Hans siste bok, Ring of Steel: Germany and Austria-Hungary at War, 1914-1918, har vunnet flere bokpriser. Watson er professor ved Goldsmiths, University of London.


== Verk ==
Bøker«Mutinies and Military Morale», bidrag til The Oxford Illustrated History of the First World War, 2014, ISBN 978-0199663385
«Morale», bidrag til The Cambridge History of the First World War. Vol II. The State, 2014, ISBN 978-0521766531
Ring of Steel: Germany and Austria-Hungary at War (1914–1918), 2014, ISBN 978-1846142215
«Indecisive Victory? German and British Soldiers in the Armistice, 11 November 1918», bidrag til The Silent Morning: Memory, Culture, and the Armistice, November 1918, 2013, ISBN 978-0719090028
«Voluntary Enlistment in the Great War: a European Phenomenon», bidrag til War Volunteering in Modern Times. From the French Revolution to the Second Great War, 2011, ISBN 978-0230228054
Enduring the Great War. Combat, Morale and Collapse in the German and British armies, 1914–1918, 2008, ISBN 978-0521881012Artikler«Unheard of Brutality»: Russian Atrocities against Civilians in East Prussia, 1914–1915, The Journal of Modern History, 2014, ISSN 0022-2801
«Fighting for Another Fatherland: the Polish Minority in the German Army, 1914–1918», The English Historical Review, 2011, ISSN 0013-8266
«Bereaved and Aggrieved: Combat Motivation and the Ideology of Sacrifice in the First World War», Historical Research, 2010, ISSN 1468-2281
«Culture and Combat in the Western World, 1900–1945», The Historical Journal, 2008, ISSN 0018-246X
«Junior Officership in the German Army during the Great War, 1914–1918», War in History, 2006
«Self-Deception and Survival: Mental Coping Strategies on the Western Front, 1914–1918», Journal of Contemporary History, 2006
«For Kaiser and Reich": the Identity and Fate of the German Volunteers, 1914–1918», War in History, 2005


== Eksterne lenker ==
Intervju med Watson
Chouzy-sur-Cisse

Chouzy-sur-Cisse (fransk uttale: ​[ʃuzi syʁ sis]) er en tidligere kommune i departementet Loir-et-Cher i Centre-Val de Loire i Frankrike. Den 1. januar 2017 ble kommunen slått sammen med Coulanges og Seillac for å danne den nye kommunen Valloire-sur-Cisse.


== Befolkningstall ==


== Referanser ==


== Kilder ==
Kommunedata INSEE
Liste over presidentene for Nigers nasjonalforsamling

Presidenten for Nigers nasjonalforsamling er leder for parlamentet.


== Kilder ==
«Historique». Assemblée Nationale du Niger. Besøkt 13. juni 2019.
Kjerstin Braathen

Kjerstin Elisabeth Rasmussen Braathen (født 1970) er en norsk bedriftsleder innen bank- og finanssektoren. Hun er fra september 2019 konsernsjef i DNB.Braathen har mastergrad i ledelse fra École supérieure de commerce de Nice Sophia-Antipolis.


== Liv og virke ==
Tidligere erfaring inkluderer stillinger i Hydro Agri International. Fra 1999 har hun vært knyttet til  ulike deler av DNB-konsernet, bl.a. som konserndirektør for Bedriftsmarked Norge, med over 200.000 små og mellomstore bedriftskunder over hele landet, og der hatt ansvar for utlån og rådgivning til bankens største bedriftskunder både i og utenfor Norge.
I 2017 overtok hun som finansdirektør (CFO) i DnB. Braathen har også vært styreleder i flere DNB-selskaper, blant annet DNB Livsforsikring, som er en av de største kapitaleierne i Norge.  
Den 13. juni 2019 ble Kjerstin Braathen ansatt som ny konsernsjef i DNB etter Rune Bjerke. Hun tiltrådte stillingen 2. september 2019.Braathen er oppvokst i Lillestrøm.


== Referanser ==


== Eksterne lenker ==
(en) Kjerstin Braathen på Internet Movie Database
Kjetil Houg

Kjetil Houg (født 1966) er en norsk samfunnsøkonom utdannet ved Universitetet i Oslo. Han har vært administrerende direktør i Folketrygdfondet fra 1. september 2018.


== Referanser ==
Oana Bondar

Oana Carmina Bondar (født Herman; 26. mars 1983 i Cluj-Napoca) er en rumensk håndballspiller, som spiller for den rumenske klubben Baia Mare og det rumenske landslaget. Hun er gift med den tidligere rumenske håndballspilleren Alin Bondar.


== Referanser ==


== Eksterne lenker ==
(en) Oana Bondar – Det europeiske håndballforbundet (EHF)
Georgiana Ciuciulete

Georgiana-Andreia Ciuciulete (født Coadălată; 23. april 1987 i Băilești) er en rumensk håndballspiller, som spiller på strek for den rumenske klubben Corona Brașov og det rumenske landslaget.


== Referanser ==


== Eksterne lenker ==
(en) Georgiana Ciuciulete – Det europeiske håndballforbundet (EHF)
Egyptisk blått

Egyptisk blått eller kalsiumkobbersilikat (CaCuSi4O10 eller CaO·CuO·4SiO2), er et pigment benyttet av egypterene i tusenvis av år. Det regnes som det første syntetiske pigment. Pigmentet ble av romerne kalt caeruleum. Vitruvius skildrer i sitt verk De architectura hvordan det ble produsert ved å male sand, kobber og natron og varme opp blandingen, formet som små kuler, i en ovn. Man trenger dessuten kalk i produksjonen, men trolig benyttet egypterene en kalkrik sand. Etter romertiden ble ikke egyptisk blått brukt lenger og hvordan man fremstilte det ble glemt.
I Colour Index (C.I.) har egyptisk blått navnet 'Pigment Blue 31 og nummeret 77437.


== Referanser ==
Adriana Crăciun

Adriana-Gabriela Crăciun (født Țăcălie; 29. januar 1989 i Slatina) er en rumensk håndballspiller, som spiller for den rumenske klubben Măgura Cisnădie og det rumenske landslaget.


== Referanser ==


== Eksterne lenker ==
(en) Adriana Crăciun – Det europeiske håndballforbundet (EHF) 
(fr) Adriana Crăciun – Ligue Féminine de Handball (LFH)
Vitenskapsåret 1615

Vitenskapsåret 1615 er en oversikt over hendelser, prisvinnere, fødte og avdøde personer med tilknytning til vitenskap i 1615.


== Matematikk ==
Johannes Kepler får publisert «Nova stereometria doliorum vinariorum», om metoder får å måle volumer, en forløper for integralregning, og den første boken trykket i Linz.


== Fysikk ==
Christoph Scheiner får publisert avhandlingen «Sol ellipticus» (Elliptisk sol), med diskusjon av solens elliptiske form ved soloppgang og solnedgang. Augsburg.


== Kjemi ==
Jean Beguin får publisert en utgave av læreboken «Tyrocinium Chymicum» (Begynn kjemi), med den aller første reaksjonsligningen. Paris.


== Teknologi ==
Salomon de Caus får publisert to verk; «Les Raisons des forces mouvantes, avec diverses machines tant utiles que plaisantes» (Årsakene til bevegende krefter, med ulike maskiner, like mye til nytte som til glede), lenge ansett som det tidligste beskrivelsen av en dampmaskin ;  «Institvtion harmoniqve diuisée en deux parties : en la premiere sont monstrées les proportions des interualles harmoniques, et en la deuxiesme les compositions dicelles» (Harmonienes institusjon), med en teoretisk gjennomgang av renessansemusikken. Frankfurt.


== Økonomi ==
Antoine de Montchrétien får publisert første versjon av verket «Traité de l’économie politique» (Traktat om politisk økonomi), det første i faget.


== Fødsler ==
Frans van Schooten (død 1660), nederlandsk matematiker.


== Dødsfall ==
4. februar – Giambattista della Porta (født om lag 1535), italiensk naturhistoriker og oppfinner.
12. april − William Lower (født 1570), engelsk astronom..
4. mai – Adriaan van Roomen (født 1561), flamsk matematiker.
November – Edward Wright (født 1561), engelsk matematiker.
24. november – Sethus Calvisius (født 1556), tysk astronom.
9. oktober − Heo Jun (født 1546), koreansk lege.


== Referanser ==
Nicoleta Dincă

Nicoleta Elena Dincă (født 2. juli 1988 i Slatina) er en rumensk håndballspiller, som spiller for den rumenske klubben Gloria Bistrița og det rumenske landslaget.


== Referanser ==


== Eksterne lenker ==
(en) Nicoleta Dincă – Det europeiske håndballforbundet (EHF)
Clara Vădineanu

Clara Stela Dumitrana Vădineanu (født 26. oktober 1986 i Moldova Nouă) er en rumensk håndballspiller, som spiller for den rumenske klubben Roman og det rumenske landslaget.


== Referanser ==


== Eksterne lenker ==
(en) Clara Vădineanu – Det europeiske håndballforbundet (EHF)
Liste over presidentene for Kongeriket Portugals deputertkammer

Deputertkammerets president var leder for underhuset i Cortes Gerais, Kongeriket Portugals lovgivende forsamling under det konstitusjonelle monarkiets tid.


== Se også ==
Liste over presidentene for Republikkens forsamling (Portugal)


== Kilder ==
«Presidentes do Parlamento – Monarquia» (PDF). Assembleia da República. Besøkt 24. juni 2019.
Norgesmesterskapet i bueskyting 1986

Norgesmesterskapet i bueskyting 1986 bestod av flere arrangementer som i 1986 kåret norgesmestere i bueskyting.
NM innendørs ble arrangert i Tromsø 15. mars. 
NM i skiveskyting ble arrangert på Ekeberg i Oslo 16. august. 
NM i jakt- og feltskyting ble arrangert i Melsom i Sandefjord 20. september. 
Kongepokalene ble vunnet av Anne Kronen og Henrik Stabell.


== Medaljevinnere, kvinner ==


== Medaljevinnere, menn ==


== Kilder ==
Jan Hedenstad, Arvid Eriksen (red.) Sportsboken 1986/87, s. 267. Hjemmets bokforlag. ISBN 82-590-0320-1.
Norges Bueskytterforbund: Buestikka nr 3 1986, s. 8. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1986, s. 12-13. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1986, s. 16. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Norgesmesterskapet i bueskyting 1987

Norgesmesterskapet i bueskyting 1987 bestod av flere arrangementer som i 1987 kåret norgesmestere i bueskyting.
NM innendørs ble arrangert i Fredrikstad 5. april. 
NM i skiveskyting ble arrangert på Lillestrøm 8. august. 
NM i jakt- og feltskyting ble arrangert på Karmøy 19. september.
Kongepokalene ble vunnet av Anne Kronen og Øistein Bråthen.


== Medaljevinnere, kvinner ==


== Medaljevinnere, menn ==


== Referanser ==


== Kilder ==
Jan Hedenstad, Arvid Eriksen (red.) Sportsboken 1987/88, s. 275-76. VG. ISBN 82-90773-00-5.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Norgesmesterskapet i bueskyting 1988

Norgesmesterskapet i bueskyting 1988 bestod av flere arrangementer som i 1988 kåret norgesmestere i bueskyting.
NM innendørs ble arrangert i Tønsberg 19.–20. mars. 
NM i skiveskyting ble arrangert i Notodden 14. august. 
NM i jakt- og feltskyting ble arrangert i Nordfjordeid 10. september. 
Kongepokalene ble vunnet av Hilde Østvold og Øistein Bråthen.
Hilde Østvold fikk kongepokalen fordi hun vant juniorklassen innendørs med bedre resultat enn vinneren i seniorklassen.


== Medaljevinnere, kvinner ==


== Medaljevinnere, menn ==


== Kilder ==
Jan Hedenstad, Arvid Eriksen (red.) Sportsboken 1988/89, s. 263. VG. ISBN 82-90773-01-3.
Norges Bueskytterforbund: Buestikka nr 3 1988, s. 6-11. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1988, s. 12-13. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1988, s. 9-10. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Norgesmesterskapet i bueskyting 1989

Norgesmesterskapet i bueskyting 1989 bestod av flere arrangementer som i 1989 kåret norgesmestere i bueskyting.
NM innendørs ble arrangert i Skedsmohallen 11. mars. 
NM i skiveskyting ble arrangert på Nadderud i Bærum 12. august. 
NM i jakt- og feltskyting ble arrangert på Sørmarka 17. september. 
Kongepokalene ble vunnet av Vigdis Stigen Landskaug og Svein Tore Anglevik.


== Medaljevinnere, kvinner ==


== Medaljevinnere, menn ==


== Kilder ==
Arvid Eriksen (red.) Sportsboken 1989/90, s. 260. VG. ISBN 82-90773-02-1.
Norges Bueskytterforbund: Buestikka nr 3 1989, s. 10. Arkivert 8. juli 2016 hos Wayback Machine.
Norges Bueskytterforbund: Buestikka nr 7 1989, s. 15. Arkivert 8. juli 2016 hos Wayback Machine.
Norges Bueskytterforbund: Buestikka nr 8 1989, s. 16. Arkivert 8. juli 2016 hos Wayback Machine.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Berit Soot Kløvig

Berit Soot Kløvig (født 27. oktober 1920 i Roma, død 1. februar 1975 på Gran Canaria) var en norsk billedhugger og maler. Hun debuterte på Høstutstillingen i 1946 som maler. Hun arbeidet også som billedhugger fra 1958. Hun tilbrakte på Kunstakademiet fra 1960 til 1964 som elev av Per Palle Storm. Hun laget en del portretter, men gikk senere inn i eksperimentelle og pop-art inspirerte arbeider, og var et viktig medlem av kunstnergruppen Park 62. Hun brukte mange kasserte gjenstander i skulpturene sine, og nå regnes hun som en viktig skikkelse i moderne norsk skulptur som virket i en tid da tradisjonelle arbeidsmåter fra modeller var utbredt.Berit Soot Kløvig var datter av kunstner Trygve Thorsen og skuespiller Botten Soot. 


== Referanser ==
Utsatte menn

Utsatte menn er en dokumentarfilm produsert av Penelopefilm, sendt på NRK i 2016.
Fire menn med en dyp hemmelighet drar fra Lindesnes i sør til Nordkapp i nord på motorsyklene sine  med ett formål: Å få kontakt med menn som er i samme situasjon som dem selv.


== Eksterne lenker ==
(no) Utsatte menn på NRK TV
Histopatologi

Histopatologi (fra gresk ἱστός histos «vev», πάθος pathos «lidelse», and -λογία -logia «lære») er læren om hvordan man undersøker forandringer i vev ved sykdom. 
I klinisk medisin refererer histopatologi til undersøkelsen av en biopsi eller kirurgisk prøve av utført av en patolog. 


== Kilder ==
Artikkelen er basert på materiale hentet fra engelskspråklig Wikipedia, Histopathology, 13. juni 2019.
Victor Boniface

Victor Okoh Boniface (født 23. desember 2000) er en nigeriansk fotballspiller som spiller for den belgiske klubben Union Saint-Gilloise.Han signerte for Bodø/Glimt den 4. mars 2019, etter en overgang fra nigerianske Real Sapphire FC. Bonifaces korsbånd røk imidlertid kort tid etter hans ankomst til Bodø/Glimt, og det ble antatt at han ville være henvist til sidelinjen gjennom hele 2019-sesongen. Boniface debuterte imidlertid for Bodø/Glimt i 1-1-oppgjøret borte mot Ranheim Fotball den 22. september 2019.
Boniface var i utgangspunktet tatt ut til Nigerias U20-landslag som skulle spille afrikansk mesterskap 2019, men ble erstattet i troppen på grunn av en meniskskade.


== Referanser ==


== Eksterne lenker ==
(en) Victor Boniface – UEFA 
(en) Victor Boniface – Transfermarkt 
(en) Victor Boniface – Soccerway 
(en) Victor Boniface – FBref
Bundesverwaltungsgericht

Bundesverwaltungsgericht kan vise til:

Bundesverwaltungsgericht (Sveits)
Bundesverwaltungsgericht (Tyskland)
Bundesverwaltungsgericht (Østerrike)